UZNESENIE VLÁDY SLOVENSKEJ REPUBLIKY
č. 908
z 26. septembra 2001

k návrhu opatrení na riešenie problému výdavkov kapitol krajských úradov v roku 2001

Číslo materiálu:	6094/2001	
Predkladateľ:	minister vnútra	
Vláda
A.	schvaľuje
A.1.	návrh opatrení na riešenie problému výdavkov kapitol krajských úradov v roku 2001,
A.2.	návrh normatívov výdavkov na správu okresných úradov na roky 2001, 2002 a na rok 2003;
B.	ukladá
prednostom krajských úradov
B.1.	prehodnotiť priestorové zabezpečenie krajských úradov a okresných úradov a štátnych rozpočtových a príspevkových organizácií v ich zriaďovateľskej pôsobnosti, prehodnotiť nájomné zmluvy a pripraviť návrh na postupný predaj prebytočného majetku v súlade so zákonom č. 278/1993 Z. z. o správe majetku štátu
	do 15. októbra 2001 
B.2.	vypracovať informáciu o problémoch finančného zabezpečenia úseku kultúry v pôsobnosti krajských úradov a okresných úradov a predložiť ju ministrovi kultúry
	do 15. októbra 2001 
B.3.	na základe schválených normatívov výdavkov na správu okresných úradov prehodnotiť rozpočty okresných úradov na rok 2001 a návrhy rozpočtov okresných úradov na rok 2002
	do 15. októbra 2001
B.4.	zohľadniť schválené normatívy výdavkov na správu okresných úradov na rok 2003 pri zostavovaní návrhov rozpočtov kapitol krajských úradov
	v súlade s termínom predloženia návrhu štátneho rozpočtu na rok 2003 
B.5.	po uplynutí rozpočtového roka predložiť ministrovi vnútra vyhodnotenie dodržania určených normatívov výdavkov na správu okresných úradov a súčasne predložiť odôvodnené návrhy na ich úpravu
	do 28. februára každoročne
ministrovi vnútra
B.6.	v spolupráci s prednostami krajských úradov na základe analýzy údajov poskytnutých z krajských úradov prehodnotiť normatívy výdavkov na správu okresných úradov
	do 30. apríla každoročne
ministrovi školstva
B.7.	zabezpečiť dôslednú  realizáciu opatrení  súvisiacich s racionalizáciou siete základných a stredných škôl a školských zariadení a realizáciu opatrení zameraných na minimalizáciu rozpočtových výdavkov
	do 31. decembra 2001
B.8.	stanoviť v spolupráci s prednostami krajských úradov v rámci výdavkov na tovary a ďalšie služby sumu finančných prostriedkov určených na tzv. variabilné výdavky v odvetví školstva vychádzajúcu z nevyhnutných potrieb v roku 2001 ako východisko pre financovanie výdavkov kapitol krajských úradov v odvetví školstva
	do 15. októbra 2001
ministerke financií 
B.9.	riešiť v spolupráci s ministrom vnútra, ministrom školstva a ministrom práce, sociálnych vecí a rodiny financovanie výdavkov kapitol krajských úradov v roku 2001 v závislosti od vývoja rozpočtového hospodárenia štátneho rozpočtu
	do 30. novembra 2001
B.10.	vydávať súhlas na povolenie prekročenia výdavkov o príjmy získané odpredajom majetku štátu v zmysle zákona č. 303/1995 Z. z. o rozpočtových pravidlách v súlade s uznesením vlády č. 273/2001 z 28.3.2001 k vyhláseniu o hospodárskej politike pre účely Staff monitored program
	priebežne.

Vykonajú :	minister vnútra
minister školstva
ministerka financií
minister práce, sociálnych vecí a rodiny
		prednostovia krajských úradov